SARS-CoV-2

**SARS-CoV-2** (, u prevodu: **teški akutni respiratorni sindrom koronavirus 2**) jest zarazni virus koji uzrokuje COVID-19 akutnu respiratornu bolest. Virus je uzrok epidemije novog koronavirusa. Genomsko sekvenciranje je pokazalo da je to pozitivni, jedno-lančani RNK koronavirus i sadrži 29.903 nukleotida.

Mnogi rani slučajevi bili su povezani sa velikom pijacom morskih plodova i životinja u Wuhanu, a smatra se da virus ima životinjsko porijeklo. Redanjem genetskih sekvenci ovog virusa i drugih uzoraka virusa pokazala su sličnost sa SARS-CoV (79,5%) i koronavirusom šišmiša (96%). Zbog toga se smatra da porijeklo virusa vjerovatno dolazi od šišmiša, iako porijeklo od ljuskavaca (pangolini) nije isključeno.

Kako bi se izbjegla zabuna s bolešću SARS, Svjetska zdravstvena organizacija u svojim javnim istupima naziva virus kao "virus koji je izazvao bolest COVID-19".

## Virologija 
### Infekcija 
Prenos s čovjeka na čovjeka potvrđen je tokom pandemije novog koronavirusa SARS-CoV-2. Prenosi se preko respiratornih kapljica od kašljanja u rasponu od oko 2 m. Moguće se zaraziti i indirektno preko kontaminiranih površina. Virus se širi relativno brzo i lako među ljudima, te se procjenjuje da bi jedna oboljela osoba u prosjeku mogla zaraziti dvije do tri osjetljive osobe.

Preliminarna istraživanja ukazuju da virus može opstati na plastici i čeliku do tri dana, ali ne i na kartonu gdje može preživjeti ne više od jednog dana, i bakru na kojem virus može preživjeti ne više od četiri sata. Virus se inaktivira sapunom, koji destabilizuje njegov lipidni dvosloj.

Također, moguća je infekcija u toku inkubacijskog perioda virusa, ali to još nije u potpunosti dokazano, tako da takva asimptomatska vrsta prenošenja nije rasprostranjena, te da su infekcije uglavnom rezultat prenošenja virusa od pacijenata koji imaju stvarne simptome bolesti COVID-19.
### Rezervoar 
Prve poznate infekcije virusnog soja SARS-CoV-2 desile su se u Wuhanu, međutim izvor zaraze ostaje nepoznat.

## Epidemiologija 
Vjeruje se da se prvi poznati slučaj infekcije desio 17. novembra 2019. Virus se potom proširio na sve provincije u Kini, a onda i ostatak svijeta. Svjetska zdravstvena organizacija je 30. januara 2020. proglasila virus prijetnjom za međunarodno javno zdravstvo, a 11. marta 2020 proglasila pandemijom.

## Galerija 
Elektronski mikrografi SARS-CoV-2

Datoteka:SARS-CoV-2 (yellow).jpg
 |alt1=SARS-CoV-2 (žuta) u nastajanju iz ljudske ćelije 
 |SARS-CoV-2 (žuta) u nastajanju iz ljudske ćelije 
Datoteka:Novel Coronavirus SARS-CoV-2 (49534370233).jpg
 |alt2=SARS-CoV-2 viron sa vidljivom koronom
 |SARS-CoV-2 viron sa vidljivom koronom
Datoteka:SARS-CoV-2 49534865371.jpg
 |alt3=SARS-CoV-2 viron sa vidljivom koronom
 |SARS-CoV-2 viron sa vidljivom koronom
Datoteka:SARS-CoV-2.jpg
 |alt4=SARS-CoV-2 (žuta) u nastajanju iz ljudske ćelije 
 |SARS-CoV-2 (žuta) u nastajanju iz ljudske ćelije 
Datoteka:SARS-CoV-2 virion animation.gif
 |alt4=3D animacija SARS-CoV-2 virona
 |3D animacija SARS-CoV-2 virona

## Također pogledajte 
*COVID-19
* Koronavirus
*Pandemija koronovavirusa 2019/2020.

## Dalje čitanje 
* 
* 
* 
* 

## Reference 
## Vanjski linkovi 
* 
* Mjere za spriječavanje infekcije tokom prikupljanja uzoraka za novi koronavirus – zzjzfbih.ba

Kategorija:Betakoronavirusi
Kategorija:Pandemija koronavirusa 2019/2020.
Kategorija:COVID-19